Happy (lagu Pharrell Williams)

"Happy" ialah lagu yang ditulis, diterbitkan dan dipersembahkan oleh pemuzik Amerika Syarikat Pharrell Williams, yang dikeluarkan sebagai satu-satunya single daripada album runut bunyi untuk filem Despicable Me 2 (2013).  Lagu ini pertama kali dilancarkan pada 2 Julai 2013 bersama runut bunyinya, dan dikeluarkan sebagai single pada 21 November 2013, bersama-sama dengan video muzik berdurasi panjang. Lagu ini dikeluarkan semula pada 16 Disember 2013 oleh Back Lot Music di bawah lesen eksklusif kepada Columbia Records, sebuah divisyen Sony Music. Lagu ini juga dijadikan sebagai single utama daripada album studio kedua Williams, Girl (2014). Adun semula rasmi lagu menampilkan penyanyi rap Amerika Sky Blu dari LMFAO.

"Happy" ialah lagu soul dan neo soul yang rancak di mana suara falseto Williams telah dibandingkan dengan Curtis Mayfield oleh pengkritik. Lagu ini telah mencapai kejayaan yang sangat tinggi, mencapai kedudukan nombor satu di Amerika Syarikat, Ireland, Kanada, New Zealand, United Kingdom, dan 19 negara lain. Runut ini merupakan lagu terlaris pada tahun 2014 di Amerika Syarikat dengan 6.45 juta salinan terjual pada tahun tersebut, serta di United Kingdom dengan 1.5 juta salinan terjual pada tahun tersebut. "Happy" juga mencapai kedudukan puncak di UK sebanyak tiga kali yang memecahkan rekod dan menjadi lagu yang paling banyak dimuat turun sepanjang zaman di UK pada September 2014; lagu ini merupakan single kesembilan dengan jualan tertinggi sepanjang zaman di negara ini. Ia telah dicalonkan untuk Anugerah Akademi untuk Lagu Asal Terbaik. Persembahan secara langsung lagu ini memenangi Anugerah Grammy untuk Persembahan Solo Pop Terbaik di Anugerah Grammy ke-57.

Video muzik untuk "Happy" telah dicalonkan untuk Video Lelaki Terbaik dan Video Terbaik Tahun Ini di Anugerah Video Muzik MTV 2014. Lagu ini juga memenangi Anugerah Grammy untuk Video Muzik Terbaik di Anugerah Grammy ke-57. Lagu itu merupakan single nombor satu Billboard untuk tahun 2014. "Happy" merupakan lagu paling berjaya pada tahun itu dengan 13.9 juta unit (jualan serta penstriman yang setara) di seluruh dunia. Pada tahun 2024, lagu itu muncul dalam biografi animasi LEGO tentang kehidupan Williams dan dalam album runut bunyi Piece by Piece.

 Latar belakang 
Williams menyediakan vokal untuk album 2013 duo Perancis Daft Punk, Random Access Memories, bagi lagu "Lose Yourself to Dance" dan "Get Lucky". Selepas pulang dari sesi rakaman di Paris, beliau menghadiri mesyuarat dengan pengurus syarikat rakaman yang mengatakan bahawa hasilnya "menakjubkan" dan "Get Lucky" akan menjadi single Daft Punk yang seterusnya. Mereka juga membuat tawaran kepada Williams untuk merakam albumnya sendiri, di mana beliau dengan cepat bersetuju, "terharu kerana seseorang ingin tahu apa yang ada di hati saya".

Pada 17 Disember 2013, diumumkan bahawa Williams telah menandatangani kontrak dengan Columbia Records dan akan mengeluarkan album studio keduanya pada tahun 2014. Williams pada asalnya menulis lagu itu untuk CeeLo Green dan merasakan rakaman lagu itu oleh Green adalah lebih baik, tetapi Elektra Records, syarikat rakaman Green memutuskan untuk tidak melakukannya kerana beliau hampir mengeluarkan album Krismasnya, Cee Lo's Magic Moment.

 Kredit dan tenaga kerja 
Perakaman
 Dirakam di Circle House Studios, Miami, Florida
 Diadun di Music Box Studios, Atlanta, Georgia

Tenaga kerja
 Pharrell Williams – vokal utama, vokal latar, papan kekunci, dram, gitar bes, penulisan, penerbitan
 Rhea Dummett – vokal latar
 Trevon Henderson – vokal latar
 Ashley L. Lee – vokal latar
 Shamika Hightower – vokal latar
 Jasmine Murray – vokal latar
 Terrence Rolle – vokal latar
 Amir Windom – A&R
 Ali Khazaee – Seni kulit
 Mike Larson – perakaman, penyuntingan digital, penggubahan
 Matthew Desrameaux – pembantu perakaman
 Andrew Coleman – penyuntingan digital, penggubahan
 Leslie Brathwaite – pengadun
 Reuben Cohen – pengindukan

 Catatan 

 Rujukan 

 Pautan luar 
 Tapak web video muzik 24 Hours of Happy
 Tapak web penghormatan We Are Happy from X

Kategori:Pemegang rekod dunia
Kategori:Single 2013
Kategori:Lagu 2013
Kategori:Lagu berbahasa Inggeris